Document ID: /roh_data/filtered/fineweb-2-filterrobots_roh.jsonl.gz/60668

Avant l'inscunter ha il president da la cumissiun da l'UE, Jean-Claude Juncker ditg che quai saja in mument trist, ina tragedia. La cunvegna chattada saja il meglier pussaivel contract. El partia dal fatg ch'era il parlament britannic ratifitgeschia el, uschia Juncker.
Sco proxim sto uss il parlament a Londra decider. La primministra britannica, Theresa May sto gudagnar ils parlamentaris per la cunvegna. Là n'è però anc nagina maioritad en vista. Il pachet da Brexit cumpiglia stgars 600 paginas. En quel èn regladas las cundiziuns per la separaziun. Tranter auter ils dretgs dals burgais da l'UE e las relaziuns futuras en chaussa economia e segirezza.
RR novitads 11:00